**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO BIUDŽETINĖS ĮSTAIGOS ŽEMAIČIŲ DAILĖS MUZIEJAUS PROJEKTUI „INOVATYVUSIS M. OGINSKIO RŪMŲ ŽIRGYNAS – ĮTRAUKAUS KULTŪROS TURINIO ERDVĖ“**

2023 m. gruodžio 21 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 13 punktu, 15 straipsnio 4 dalimi, 2021–2030 metų plėtros programos valdytojos Lietuvos Respublikos kultūros ministerijos kultūros ir kūrybingumo plėtros programos pažangos priemonės Nr. 08-001-04-01-01 „Aukštos meninės vertės, įvairaus ir įtraukaus kultūros turinio prieinamumo didinimas“ veiklos Nr. 8 „Infrastruktūros objektų modernizavimas“ poveiklės Nr. 8.2. „Kultūros infrastruktūros objektų pritaikymas įvairių grupių poreikiams“ projektų finansavimo sąlygų aprašu, patvirtintu Lietuvos Respublikos kultūros ministro 2023 m. lapkričio 10 d. įsakymu Nr. ĮV-860 „Dėl kultūros ministro 2022 m. kovo 10 d. įsakymo Nr. ĮV-274 „Dėl 2021–2030 metų Lietuvos Respublikos kultūros ministerijos kultūros ir kūrybingumo plėtros programos pažangos priemonės Nr. 08-001-04-01-01 „Aukštos meninės vertės, įvairaus ir įtraukaus kultūros turinio prieinamumo didinimas“ aprašo patvirtinimo“ pakeitimo“ (toliau – Aprašas), Plungės rajono savivaldybės taryba n u s p r e n d ž i a:

1. Pritarti biudžetinės įstaigos Žemaičių dailės muziejaus (toliau – Žemaičių dailės muziejus) kartu su partneriu projekto „Inovatyvusis M. Oginskio rūmų žirgynas – įtraukaus kultūros turinio erdvė“ (toliau – Projektas) įgyvendinimo plano teikimui finansavimui gauti ir Projekto įgyvendinimui pagal Aprašą.

2. Nustatyti, kad Projekto partnerio teises, rengiant ir vykdant Projektą, įgyvendins Plungės rajono savivaldybės administracija.

3. Prisidėti prie Projekto įgyvendinimo Savivaldybės lėšomis ne mažiau 36 proc. Projekto vertės visų tinkamų finansuoti Projekto išlaidų bei padengti tinkamas ir netinkamas finansuoti, tačiau Projektui įgyvendinti būtinas išlaidas, kurių nepadengia Projekto finansavimas.

4. Įpareigoti Žemaičių dailės muziejų pateikti Projekto įgyvendinimo planą ir kitus susijusius dokumentus, nurodytus kvietime teikti Projekto įgyvendinimo planus pagal Aprašą.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Juridinio ir personalo administravimo skyriaus vedėjas Vytautas Tumas

Finansų ir biudžeto skyriaus vedėja Daiva Mažeikienė

Protokolo skyriaus kalbos tvarkytoja Simona Grigalauskaitė

Sprendimą rengė Strateginio planavimo ir investicijų skyriaus vedėja Žaneta Vaitkuvienė

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PRITARIMO BIUDŽETINĖS ĮSTAIGOS ŽEMAIČIŲ DAILĖS MUZIEJAUS PROJEKTUI „INOVATYVUSIS M. OGINSKIO RŪMŲ ŽIRGYNAS – ĮTRAUKAUS KULTŪROS TURINIO ERDVĖ“** |
| 2023 m. gruodžio 5 d.  Plungė |

**1. Parengto teisės akto projekto tikslai, uždaviniai, problemos esmė**. Sprendimo projekto tikslas – gauti Plungės rajono savivaldybės tarybos pritarimą Žemaičių dailės muziejaus rengiamam projektui „Inovatyvusis M. Oginskio rūmų žirgynas – įtraukaus kultūros turinio erdvė“ (toliau – Projektas). Projektas planuojamas įgyvendinti pagal kvietimą, kuris parengtas vadovaujantis 2021–2030 metų plėtros programos valdytojos Lietuvos Respublikos kultūros ministerijos kultūros ir kūrybingumo plėtros programos pažangos priemonės Nr. 08-001-04-01-01 „Aukštos meninės vertės, įvairaus ir įtraukaus kultūros turinio prieinamumo didinimas“ veiklos Nr. 8 „Infrastruktūros objektų modernizavimas“ poveiklės Nr. 8.2. „Kultūros infrastruktūros objektų pritaikymas įvairių grupių poreikiams“ projektų finansavimo sąlygų aprašu, patvirtintu Lietuvos Respublikos kultūros ministro 2023 m. lapkričio10 d. įsakymu Nr. ĮV-860 „Dėl kultūros ministro 2022 m. kovo 10 d. įsakymo Nr. ĮV-274 „Dėl 2021–2030 metų Lietuvos Respublikos kultūros ministerijos kultūros ir kūrybingumo plėtros programos pažangos priemonės Nr. 08-001-04-01-01 „Aukštos meninės vertės, įvairaus ir įtraukaus kultūros turinio prieinamumo didinimas“ aprašo patvirtinimo“ pakeitimo“ (toliau – Aprašas).

**2. Kaip šiuo metu yra sprendžiami projekte aptarti klausimai.** Šiuo metu yra įgyvendinami projektai: Projektas „Plungės M. Oginskio dvaro sodybos pastato – žirgyno pritaikymas visuomenės kultūros ir rekreacijos reikmėms (I etapas)“ ir „Plungės M. Oginskio dvaro sodybos pastato – žirgyno pritaikymas visuomenės kultūros ir rekreacijos reikmėms (II etapas)“. Abiejų etapų rangos darbai yra baigti. I etapu buvo sutvarkyta pagrindinė žirgyno pastato salė bei stogo dalis virš jos. Suremontuotas salės balkonas, iš balkono suprojektuoti du evakuaciniai išėjimai į skirtingas pastato puses. Atlikti sienų bei lubų kapitalinio remonto darbai, modernizuotas apšvietimas, įrengta gaisrinė signalizacija, vaizdo stebėjimo ir apsaugos signalizacija. Įrengtos šildymo ir vėdinimo sistemos, pirmame aukšte, atskiroje patalpoje, įrengtas šilumos punktas. II etape užbaigti stogo tvarkybos darbai, atlikti pastato kairinės pusės pirmo aukšto tvarkomieji statybos ir paveldosaugos darbai. Įrengti renginių dalyvių (vyrų ir moterų) persirengimo kambariai, tualetai, dušai, valymo inventoriaus patalpa, laiptinė, holas, koridorius.

Paruoštas techninis projektas likusiai pastato daliai sutvarkyti. Atlikta projekto ekspertizė, išduotas leidimas atlikti statinio kapitalinį remontą bei leidimas atlikti kultūros paveldo objekto ar kultūros paveldo statinio tvarkybos darbus. Projektas yra suskaidytas į 4 etapus:

I etapu – 1 aukštas – numatomos patalpos: holas, lankytojų tualetai, rūbinė, laiptinė, rekuperacinės vėdinimo įrangos patalpa.

II etapu – I aukštas – numatomos patalpos: laiptinė, ūkinio inventoriaus patalpa. II aukštas –numatomos patalpos: repeticijų salė, poilsio zona, mokytojų patalpos, persirengimo patalpos, san. mazgai, laiptinė, pagalbinė patalpa.

III etapu – 2 aukštas – numatomos patalpos: kino salė, kino aparatinė, holas, pagalbinės patalpos, tarnybinės patalpos, san. mazgai, laiptinė su keltuvu.

IV etapu – 1 aukštas – numatomos patalpos: tambūras, mažoji renginių salė, dalinis aplinkos sutvarkymas, pritaikant lankytojams su negalia.

Bendra techninio projekto vertė 2 958913,94 Eur.

|  |  |  |  |  |
| --- | --- | --- | --- | --- |
|  | **Rangos darbai, Eur** | **Tvarkybos darbai, Eur** | **Rezervas**  **10 %, Eur** | **Iš viso, Eur** |
| I etapas | 674423,19 | 48896,69 | 72331,988 | 795651,87 |
| II etapas | 770662,46 | 117339,01 | 88800,147 | 976801,62 |
| III etapas | 475669,73 | 115378,64 | 59104,837 | 650153,21 |
| IV etapas | 318334,8 | 16957,52 | 33529,232 | 368821,55 |
| Projektavimo ir inžinerinės paslaugos | 152259,72 |  | 15225,972 | 167485,69 |
|  |  |  |  | 2958913,94 |

Žemaičių dailės muziejus 2023 m. I pusm. pateikė paraišką projektui „Plungės M. Oginskio dvaro sodybos pastato – žirgyno pritaikymas visuomenės kultūros reikmėms (III etapas)“ pagal 2021–2030 metų plėtros programos valdytojos Lietuvos Respublikos kultūros ministerijos kultūros ir kūrybingumo plėtros programos pažangos priemonės Nr. 08-001-04-06-01 „Tvarių prielaidų ir paskatų aktualizuoti kultūros paveldo vertybes sukūrimas“ veiką „7.1. Kultūros paveldo aktualizavimas ir įveiklinimas“.

Planuojama įgyvendinti I ir IV etapus. Vyksta paraiškos vertinimas.

Teikiamu Projekto įgyvendinimo planu pagal Aprašą planuojama sutvarkyti M. Oginskio rūmų žirgyno rytinės dalies palėpę, pritaikant patalpas kino teatro veiklai.

**3. Kodėl būtina priimti sprendimą, kokių pozityvių rezultatų laukiama.** Sutvarkius likusią pastato dalį bus galima įveiklinti visą pastatą. sutvarkyti M. Oginskio rūmų žirgyno rytinės dalies palėpę, pritaikant patalpas kino teatro veiklai, kurioje vyktų išskirtinių kino filmų premjeros, susitikimai su kino kūrėjais, kiti renginiai, būtų sukurtas originalių edukacijų programų ciklas įvairaus amžiaus vaikams bei jaunimui, vykdomi nacionaliniai ir tarptautiniai projektai. Tai būtų drąsi, atvira ir jauki erdvė tiek patyrusiems kino entuziastams, tiek naujiems žiūrovams.

**4. Siūlomos teisinio reguliavimo nuostatos.** Nėra.

**5. Pateikti skaičiavimus, išlaidų sąmatas, nurodyti finansavimo šaltinius.** Kvietimo suma – 8 mln. Eur Europos Sąjungos lėšų, maksimalus paramos intensyvumas – 85 %. Didžiausia galima skirti finansavimo lėšų suma projektui įgyvendinti 708 333.00 Eur. Nuosavo įnašo dydis yra ne mažiau kaip 15 % visų tinkamų finansuoti projekto išlaidų.

Papildomi balai bus skiriami, jeigu prie Projekto visų tinkamų finansuoti išlaidų prisidedama daugiau nei nustatyta Aprašo sąlygose:

Iki 1 proc. – 0 balų;

1–5 proc. – 5 balai;

6–10 proc. – 10 balų;

11–15 proc. – 15 balų;

16–20 proc. – 20 balų;

21 ir daugiau proc. – 30 balų.

Norint gauti maksimalų balų skaičių, prie Projekto tikslinga prisidėti ne mažiau kaip 15+21=36 %.

Preliminari finansavimo suma pagal Aprašą (64 proc.) – 708 333.00 Eur

Pareiškėjo ir partnerio prisidėjimas (ne mažiau 36 proc.) – 398 438.00 Eur.

Bendras projekto dydis 1 106 771.00 Eur.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nereikia.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo galimybių nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijos ir Žemaičių dailės muziejaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Strateginio planavimo ir investicijų skyriui, BĮ Žemaičių dailės muziejui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita).

Pridedama:

1. BĮ Žemaičių dailės muziejaus 2023 m. gruodžio 4 d. raštas Nr. 1-155 „Dėl pritarimo projektui „Inovatyvusis M. Oginskio rūmų žirgynas – įtraukaus kultūros turinio erdvė“ - 1 lapas;
2. Plungės dvaro sodybos Žirgyno pastato pritaikymo kultūros reikmėms kapitalinio remonto ir tvarkybos darbų (restauravimo ir remonto) projekto II-ojo aukšto pritaikymo darbų planas -1 lapas.
3. Plungės dvaro sodybos Žirgyno pastato III etapo objektinė sąmata – 1 lapas;

**12.** **Numatomo teisinio reguliavimo poveikio vertinimas \***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Sudaromos prielaidos ekonominių veiklų plėtrai ir investicijų pritraukimui* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Didesnės apimties projektai duos daugiau socialinės naudos dėl didesnio renginių skaičiaus* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Turės teigiamos įtakos, nes didės Plungės miesto patrauklumas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Teigiamai paveiks regiono plėtrą, nes padidės įgyvendinamų projektų veiklų apimtys, bus pagerinta gyvenimo kokybė ir aplinka* | *Nenumatomas* |
| *Kitoms sritims, asmenims ar jų grupėms* | *Turės teigiamos įtakos Plungės rajono ir miesto gyventojams bei svečiams* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Strateginio planavimo ir investicijų skyriaus vedėja Žaneta Vaitkuvienė