**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2023 M. birželio 22 D. SPRENDIMO NR. T1-163 „DĖL Plungės rajono savivaldybės ŠVIETIMO įstaigų, PLUNGĖS PASLAUGŲ IR ŠVIETIMO PAGALBOS CENTRO pedagoginių PAREIGYBIŲ IR NEPEDAGOGINIŲ PAREIGYBIŲ, FINANSUOJAMŲ IŠ MOKymo LĖŠŲ, DIDŽIAUSIO LEISTINO SKAIČIAUS 2023–2024 MOKSLO METAMS patvirtinimo“ IR JĮ KEITUSIO SPRENDIMO pakeitimo**

2023 m. gruodžio 21 d. Nr. T1-

Plungė

Plungės rajono savivaldybės taryba nusprendžia:

1. Pakeisti Plungės rajono savivaldybės tarybos 2023 m. birželio 22 d. sprendimo Nr. T1-163 „Dėl Plungės rajono savivaldybės švietimo įstaigų, Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, didžiausio leistino skaičiaus 2023–2024 mokslo metams patvirtinimo“ (kartu su 2023 m. spalio 26 d. sprendimu Nr. T1-271)priedo 1.2 papunktį „1.2. Plungės paslaugų ir švietimo pagalbos centro didžiausias leistinas pedagoginių pareigybių ir nepedagoginių pareigybių, finansuojamų iš mokymo lėšų skaičius“ ir išdėstyti jį nauja redakcija:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **1.2 PLUNGĖS PASLAUGŲ IR ŠVIETIMO PAGALBOS CENTRO DIDŽIAUSIAS LEISTINAS PEDAGOGINIŲ PAREIGYBIŲ IR NEPEDAGOGINIŲ PAREIGYBIŲ, FINANSUOJAMŲ IŠ MOKYMO LĖŠŲ, SKAIČIUS** | | | | | | | | |
|  | | |  | |  |  |  |  |
| **Pedagoginių pareigybių skaičius** | | | | | **Iš viso nepedagoginių pareigybių** | | | **Iš viso pareigybių** |
| **Ugdymo procesui oganizuoti ir valdyti** | **Metodininkas** | **Švietimo pagalbos etatai** | | **Iš viso pedagoginių pareigybių** |
| 2,50 | 2,00 | 6,50 | | **11,00** | **0,4** | | | **11,40** |
|  |  |  | |  |  | | |  |

2. Nustatyti, kad šis tarybos sprendimas įsigalioja 2024 m. sausio 1 d.

Savivaldybės meras

SUDERINTA:

Savivaldybės meras Audrius Klišonis

Savivaldybės vicemeras Žydrūnas Purauskis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Švietimo ir sporto skyriaus vedėjas Gintautas Rimeikis

Juridinio ir personalo administravimo skyriaus vedėjas Vytautas Tumas

Finansų ir biudžeto skyriaus vedėja Daiva Mažeikienė

Protokolo skyriaus kalbos tvarkytoja Simona Grigalauskaitė

Projektą rengė Švietimo ir sporto skyriaus vyr. specialistė Birutė Brogienė

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2023 M. birželio 22 D. SPRENDIMO NR. T1-163 „DĖL Plungės rajono savivaldybės ŠVIETIMO įstaigų, PLUNGĖS PASLAUGŲ IR ŠVIETIMO PAGALBOS CENTRO pedagoginių PAREIGYBIŲ IR NEPEDAGOGINIŲ PAREIGYBIŲ, FINANSUOJAMŲ IŠ MOKymo LĖŠŲ, DIDŽIAUSIO LEISTINO SKAIČIAUS 2023–2024 MOKSLO METAMS patvirtinimo“ IR JĮ KEITUSIO SPRENDIMO pakeitimo“**

2023 m. gruodžio 4 d.

Plungė

**1. Parengto teisės akto projekto tikslai, uždaviniai.** Vadovaujantis Plungės rajono savivaldybės tarybos 2023 m. lapkričio 30 d. sprendimu Nr. T1-294 Dėl Plungės rajono savivaldybės tarybos 2023 m. gegužės 18 d. sprendimo Nr. T1-124 „Dėl Plungės rajono savivaldybės bendrojo ugdymo mokyklų, ikimokyklinį ugdymą vykdančių įstaigų, formalųjį švietimą papildančių įstaigų bei Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, ir etatų normatyvų patvirtinimo“ pakeitimo“, Plungės paslaugų ir švietimo pagalbos centrui yra patvirtintas dar vienas Metodininko etatas (iki šiol buvo 1 etatas).

2023 m. spalio 16 d. gautas Plungės paslaugų ir švietimo pagalbos centro (toliau – Centras) prašymas Nr. V4-3061, kuriame prašoma nuo 2024 m. sausio 1 d. skirti papildomą metodininko etatą neformaliojo suaugusiųjų švietimo ir kvalifikacijos tobulinimo skyriaus veiklos tobulinimui ir projektinių veiklų plėtrai.

Palyginimui etatų skaičius gretimų savivaldybių švietimo centruose: Telšių centre – 4 metodininkės ir direktorius, Mažeikių – 3 metodininkės, 1 metodininkių padėjėja  ir direktorius, Kretingos – direktorė, skyriaus vedėja ir 5 metodininkai. Kituose rajonuose švietimo centrai nedirba su TAU.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Įsteigus papildomą metodininko etatą, tikimasi, kad Centras aktyviai rengs projektus ir dalyvaus Lietuvos ir tarptautiniuose kvalifikacijos tobulinimo projektuose.

Šiuo metu Centre įsteigta viena neformaliojo suaugusiųjų švietimo ir kvalifikacijos tobulinimo skyriaus vedėjo bei viena metodininko pareigybė, šie darbuotojai aktyviai padeda organizuoti ir trečiojo amžiaus universiteto veiklas, taip pat organizuoja kvalifikacijos kėlimo renginius Rietavo savivaldybės ugdymo įstaigoms (2 gimnazijoms, meno mokyklai ir lopšeliui-darželiui).

Šiuo metu švietimo įstaigos vadovaujasi Savivaldybės tarybos 2023 m. birželio 22 d. sprendimu Nr. T1-163 „Dėl Plungės rajono savivaldybės švietimo įstaigų, Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, didžiausio leistino skaičiaus 2023–2024 mokslo metams patvirtinimo“ (kartu su 2023 m. spalio 26 d. sprendimu Nr. T1-271).

Reikalinga pakeisti Plungės rajono savivaldybės tarybos 2023 m. birželio 22 d. sprendimo Nr. T1-163 „Dėl Plungės rajono savivaldybės švietimo įstaigų, Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, didžiausio leistino skaičiaus 2023–2024 mokslo metams patvirtinimo“ priedo 1.2 papunktį.

**3. Kodėl būtina priimti sprendimą, kokių pozityvių rezultatų laukiama.** Bus plečiama Centro veikla.

**4. Lėšų poreikis ir finansavimo šaltiniai.**

Papildomai 1 metodininko etatui iš Savivaldybės biudžeto 12 mėn. reikės apie 21,9 tūkst. eurų. Prašoma skirti 6 tūkst. eurų naujai darbo vietai įrengti – būtina atlikti kabineto remontą (sumontuoti pertvarą, įrengti tinkamą apšvietimą, išdažyti sienas ir lubas), reikalingi baldai kabinetui ir biuro technika (kompiuteris, spausdintuvas, telefono aparatas).

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimui tikimybės nėra. Vadovaujantis Lietuvos Respublikos korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

**8. Nurodyti, kieno iniciatyva sprendimo projektas yra parengtas.** Švietimo ir sporto skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės paslaugų ir švietimo pagalbos centrui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Reikalingas finansavimas iš Savivaldybės biudžeto lėšų* |
| *Socialinei aplinkai* |  | *Nenumatomas* |
| *Viešajam administravimui* | *Bus plečiama centro veikla* | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Švietimo ir sporto skyriaus vyr. specialistėBirutė Brogienė